Title: 3 Live-virtuaaliopastuksen toteutus
Course: Virtuaaliopastuksen suunnittelu ja toteutus (107277)

Kun suunnitelmien mukainen materiaali on koossa, on aika siirtyä virtuaaliopastuksen esittämiseen. Tässä osiossa käsitellään asioita, joita pitää tehdä valmistautuessa esittämiseen, esityksen aikana ja sen jälkeen.

Asiat käydään läpi reaaliaikaisen virtuaaliopastuksen näkökulmasta eli opas ja yleisö ovat videokokouksessa, pystyvät kommunikoimaan keskenään ja opas vie esitystä eteenpäin kertomalla ja näyttämällä materiaaleja suunnitelmansa mukaisesti.

Hyvä valmistautuminen vähentää jännittämistä ja parantaa esityksen laatua.

Tällä kurssilla virtuaaliopastus toteutetaan reaaliaikaisena live-esityksenä videopalaverialustalla.

Live-opastus tarkoittaa, että:

- olet itse läsnä äänen ja/tai kuvan kanssa
- opastus tapahtuu ennalta sovittuna ajankohtana
- yleisö seuraa ja voi osallistua samanaikaisesti

Yleisöäsi on vähintään opettajasi. Ammattiosaamisen näytön ollessa kyseessä, myös työelämän edustaja osallistuu. Muita osallistujia voi olla ystävät, opiskelijat tai asiakkaat tilanteen mukaan.

3.1 Yleisön valmistaminen

Sovi yleisösi kanssa etukäteen, missä he ovat, ja jaa heille ajoissa ohjeet siihen, kuinka he osallistuvat live-esitykseesi.

Ohjeissa pitää olla

- Vaaditut laitteet (puhelin, tietokone) sekä ominaisuudet (mikrofoni, kamera, kaiutin)
- Linkki, josta pääsee osallistumaan
- Kellonaika, jolloin pääsee osallistumaan
- Selkeät tekniset ohjeet kohderyhmän erityistarpeet huomioiden (lapset, iäkkäät jne.)
- Paikka, jossa esitykseen voi osallistua. Live-esityksen seuraaminen vaatii äänien pitämistä päällä, jolloin se ei onnistu esim. bussissa tai muussa julkisessa tilassa. Laita ohjeisiin, mitä tilalta vaaditaan.
- Toivottu vuorovaikutus. Jos osallistujien toivotaan esittävän kysymyksiä, kerro se etukäteen, jotta he ovat tilassa ja tilanteessa, jossa voivat puhua itse.

3.2 Tekninen valmistautuminen live-opastukseen

Ennen live-opastusta:

- testaa mikrofoni ja kamera
- varmista nettiyhteys
- harjoittele näytön jakamista ja muita teknisiä toimenpiteitä
- avaa materiaalit valmiiksi (diat, kuvat, kartat, videot)

3.3 Vuorovaikutus live-opastuksessa

Live-opastuksessa vuorovaikutus on keskeinen osa onnistumista.

Vuorovaikutusta voi olla:

- kysymykset osallistujille
- chat-keskustelu
- kommentointi
- kysymykset lopussa
- tietovisa

Vuorovaikutus voi olla myös lyhyttä ja ohjattua. Jo yksi tai kaksi kysymystä riittää osoittamaan vuorovaikutustaitoja.

3.4 Itsearviointi live-opastuksen jälkeen

Live-opastuksen jälkeen tee itsearviointia opettajalle

- miltä live-tilanne tuntui?
- pysyikö aikataulu?
- Onnistuiko vuorovaikutus?
- Miten live-virtuaaliopastus kokonaisuudessaan onnistui?
- Mitä opit itsestäsi oppaana?
- Mitä kehittäisit seuraavaa live-opastusta varten?

Kun olet perehtynyt tähän osioon ja olet valmis esittämään opastuksesi, sinulla on enää muutama askel kurssia jäljellä:

1. Sovi esitysajasta opettajan ja mahdollisen muun yleisön kanssa.
2. Lähetä sähköpostikutsut yleisölle
3. Pidä virtuaaliopastus
4. Sovi arviointi- / palautekeskustelu

Kiitos että olit mukana suunnittelemassa ja toteuttamassa ihan omaa virtuaaliopastusta!

Kaikki palaute kurssin kehittämiseksi on erittäin tervetullutta. Palautetta pääset antamaan tuolta 👇