Title: Tutkinnon osan sisältö
Course: Virtuaaliopastuksen suunnittelu ja toteutus (107277)

Tutkinnon osan ammattitaitovaatimukset: Matkailualan perustutkinto - ePerusteet (opintopolku.fi)

Tutkinnon osan ammattitaitovaatimukset

Virtuaaliopastuksen suunnittelu
Opiskelija
  - ideoi virtuaaliopastuksen tietylle asiakasryhmälle
  - hankkii tietoa opastettavasta asiasta tai valitusta kohteesta tiedonhankintatapoja käyttäen
  - tekee opastukselle toteutussuunnitelman, joka sisältää reittisuunnitelman, markkinoinnin, esityskanavan ja palautteen keräämisen
  - perehtyy opastettavan kohteen historiaan ja nykytilanteeseen tai opastettavan kohteen, näyttelyn, tapahtuman ja muihin asiakkaille kerrottaviin asioihin
  - suunnittelee ja tekee käsikirjoituksen kuvauksesta, tarinasta, äänimaailmasta ja opastuksen kestosta
  - käyttää tarkoituksenmukaisia työmenetelmiä, työvälineitä ja ohjelmistoja
  - testaa aikataulutusta ja välineiden käyttöä
  - hinnoittelee opastuksen ja valitsee myyntitavan ja -kanavan
  - toimii vastuullisen ja uudistavan toimintatavan mukaisesti
  - hankkii kuvausluvat
  - noudattaa turvatietoisuutta käyttäessään digitaalisia laitteita, palveluita ja sovelluksia
  - noudattaa ohjaavia säädöksiä tietoturvasta, tietosuojasta ja salassapidosta.

Opastusmateriaalin kuvaaminen ja tallennus
Opiskelija
  - varaa tarvittavat välineet mukaan ja tarkentaa opastuksen keston
  - kuvaa opastuksessa käytettävän materiaalin suunnitelman mukaisesti ja tallentaa käyttötarkoitusta varten
  - käsittelee ja muokkaa kuvaamaansa opastusmateriaalia
  - valitsee esityskanavan toteutukseen
  - huomioi työssään työturvallisuuden ja ergonomian
  - tekee varasuunnitelman ja varautuu yllättäviin tilanteisiin.

Virtuaaliopastuksen toteutus
Opiskelija
  - lähettää asiakkaille ohjeet opastukseen osallistumisesta ja liittymisestä
  - varmistaa yhteyden toimivuuden
  - toimii reaaliaikaisessa vuorovaikutuksessa ja viestii selkeästi
  - käyttää ääntään tilanteen vaatimalla tavalla
  - pitää asiakkaiden mielenkiinnon yllä koko virtuaaliopastuksen ajan
  - huomioi ja ennakoi asiakkaiden kiinnostuksen ja tiedon tarpeen kohteesta, näyttelystä, tapahtumasta tai muusta vastaavasta opastuksen kohteena olevasta asiasta
  - toimii hyvien käyttäytymistapojen mukaisesti
  - vastaa asiakkaiden esittämiin kysymyksiin
  - hyödyntää hankkimiaan tietoja opastustilanteessa
  - noudattaa vaitiolovelvollisuutta suhteessa asiakkaisiin, työyhteisöön ja matkailuyritykseen tai -organisaatioon.

Virtuaaliopastustilanteen päättäminen
Opiskelija
  - päättää opastuksen ja markkinoi mahdollisia tulevia opastuksia
  - varmistaa asiakastyytyväisyyden
  - pyytää palautetta opastuksesta ja kehittää toimintaansa saadun palautteen pohjalta.

Ammattitaidon osoittamistavat

Opiskelija osoittaa ammattitaitonsa näytössä käytännön työtehtävissä suunnittelemalla ja toteuttamalla virtuaaliopastuksen, jossa vuorovaikutus ja kerronta on reaaliaikaista. Virtuaaliopastus toteutetaan toimeksiantona matkailualan yritykselle tai -organisaatiolle.

Siltä osin kuin tutkinnon osassa vaadittua ammattitaitoa ei voida arvioida näytön perusteella, ammattitaidon osoittamista täydennetään yksilöllisesti muilla tavoin.

Mahdollisen aiemmin hankitun osaamisen tunnistaminen ja tunnustaminen

Sisältyykö tutkinnon osan ammattitaitovaatimuksiin asioita, joita jo osaat?

Opintojen tarkoitus on puuttuvan osaamisen hankkiminen.

Olet voinut hankkia jo osan tutkinnon osassa tarvittavasta osaamisesta esimerkiksi aiemmilla opinnoilla, työkokemuksella tai harrastustoiminnassa.

Opiskelijan aiemmin hankkiman osaamisen tunnistamisella ja tunnustamisella vältetään tarpeeton päällekkäinen koulutus ja osaamisen arviointi.

Ole yhteydessä opintojakson opettajaan tai vastuuohjaajaan aiemman osaamisesi huomioimiseksi.